(1)EIP:llä on marraskuusta 2011 lähtien ollut erääntyneitä valtionlainasaatavia Syyrialta. Tämän vuoksi EIP on sen ja EU:n välisen takuusopimuksen mukaisesti turvautunut EU:n takuurahastoon 21 kertaa 31. joulukuuta 2014 mennessä. Rahastosta on maksettu kaikkiaan 165 miljoonaa euroa (ks. kohta 4.1 ”Maksulaiminlyöntien seurauksena suoritetut maksut”).

Takuurahasto ulkosuhteisiin liittyville hankkeille (jäljempänä ’rahasto’) perustettiin 25 päivänä toukokuuta 2009 annetulla neuvoston asetuksella (EY, Euratom) N:o 480/2009 (jäljempänä ’rahastoasetus’). Jos lainansaaja laiminlyö Euroopan unionin myöntämän tai takaaman lainan takaisinmaksun, laina maksetaan takaisin rahastosta. Rahastoasetuksen 7 artiklan mukaisesti komissio on antanut rahaston varainhoidon Euroopan investointipankin (jäljempänä ’EIP’) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen, jäljempänä ’yleissopimus’, mukaisesti. Yleissopimusta on myöhemmin muutettu 17. ja 23. syyskuuta 1996, 8. toukokuuta 2002, 25. helmikuuta 2008, 20. lokakuuta 2010 ja 9. marraskuuta 2010.

Rahaston konsolidoimattomat tilinpäätökset laaditaan niiden kirjanpitotapahtumien huomioon ottamiseksi, joita ei ole sisällytetty EIP:n laatimaan rahaston tilinpäätökseen (ks. valmisteluasiakirja). Niinpä rahaston kokonaisvarat EIP:n laatimassa tilinpäätöksessä ovat 2 137 753 047,57 euroa, kun ne konsolidoimattomissa tilinpäätöksissä ovat 2 016 490 714,57 euroa. Konsolidoimattomiin tilinpäätöksiin sisällytetään kaikki rästit samoin kuin viivästyneille summille kertyneet korot ja muut siirtyvät erät siihen asti, että rahastolle kuuluvat määrät on maksettu kokonaisuudessaan takaisin. Rahastolla on siten täydelliset, vuoden loppua koskevat tilinpäätökset, jotka yhdistetään EU:n konsolidoituun tilinpäätökseen. Konsolidoimattomien tilinpäätösten vaihtuviin vastaaviin sisältyy EIP:n 22 086 899 euron väliaikainen saatava maksamattomista takausvaateista ja niihin liittyvistä eristä, joiden osalta EIP on Syyrian velkoja vaateen maksamiseen saakka. Lyhytaikaisiin velkoihin sisältyy EIP:lle maksettava 22 846 081 euron saatava maksamattomista takausvaateista ja niihin liittyvistä eristä.

Rahaston tilinpäätös (samoin kuin konsolidoimattomat tilinpäätökset) on laadittu Euroopan komission tilinpitäjän hyväksymien kirjanpitosääntöjen mukaisesti. Erityisesti on otettu huomioon ”Kirjanpitosääntö nro 11 – Rahoitusvälineet” siten kuin valmisteluasiakirjassa on selitetty.

Rahaston rahoitusomaisuus on sijoitettu yleissopimuksen, sellaisena kuin se on muutettuna, liitteessä määrättyjen varainhoitoperiaatteiden mukaan. Periaatteiden mukaan 20 prosenttia rahaston varoista on sijoitettava lyhytaikaisiin, enintään vuoden kuluessa erääntyviin sijoituksiin. Näitä sijoituksia ovat vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään yksi vuosi, alkuperäisestä erääntymisajasta riippumatta. Jotta säilytetään tasapaino niiden instrumenttien välillä, joilla saadaan tarvittava likviditeetti, vähintään 100 miljoonaa euroa pidetään rahamarkkinasijoituksina, erityisesti pankkitalletuksina.

EIP:n ehdotuksesta on laadittu luettelo pankeista, joihin talletuksia voidaan tehdä. Komissio on hyväksynyt luettelon. Luetteloa on tarkistettu säännöllisin väliajoin, koska talletuspankkien luokitukset muuttuvat. Kaikkien pankkien Moody’s -luokitus on vähintään P1 lyhytaikaisissa sijoituksissa tai vastaava Standard & Poors- tai Fitch-luokitus. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata kilpailukykyinen tuotto ja riskien hajauttaminen.

Enintään 80 prosenttia rahaston varoista voidaan sijoittaa joukkovelkakirjasalkkuun, jonka erääntymisaika on enintään 10 vuotta ja kuusi kuukautta maksupäivästä. Kaikkien rahaston sijoitusten keskimääräinen juoksuaika saa olla enintään viisi vuotta. Joukkovelkakirjoihin tehtävissä sijoituksissa on noudatettava tiettyjä erityisvaatimuksia, jotka koskevat muun muassa likviditeettiä, luottoluokituksia, vastapuolien kelpoisuutta ja keskittämiseen liittyviä rajoituksia. Hyvän riskinhajautuksen varmistamiseksi saman liikkeeseenlaskijan joukkovelkakirjoihin sijoitettava kokonaissumma saa olla enintään 10 prosenttia salkun yhteenlasketusta nimellisarvosta.

Tulos

Rahaston absoluuttinen tuotto oli vuonna 2014 +2,25 prosenttia, joka ylitti vertailuarvon 0,19 prosentilla. Rahaston vertailuarvoon on yhdistetty pääasiassa IBOXX-indeksejä (esimerkiksi EUR Eurozone Sovereign ja EUR Collateralized Covered -indeksit) sekä lyhytaikaisen luottoriskin osalta Euribid.

Alkuperäisiä kasvu- ja inflaatio-odotuksia alennettiin vuoden 2014 aikana, erityisesti euroalueella. Samaan aikaan Euroopan keskuspankki pyrki elvyttävällä rahapolitiikallaan ja viestinnällään saamaan inflaatio-odotukset takaisin tavoitetasolle, joka on hieman alle 2 prosenttiyksikköä. Tässä tilanteessa euron viitekorot laskivat ja päätyivät negatiiviselle tasolle noin 5 vuoden maturiteetteihin asti. Rahaston sijoitustoiminnan tulosta paransi vuonna 2014 tuottotason alentuminen ja vastaava salkun kiinteätuottoisten arvopapereiden arvonnousu (ks. lisätietoja valmisteluasiakirjan kohdasta 2.4.2 ”Tulos”).

3.2.3.Rahoitustoiminnan tuotot

Vuonna 2014 rahaston käteisvarojen ja muiden rahavarojen ja arvopaperisijoitusten korkotuotot ja siirtyneiden lainojen kertyneet korkotuotot olivat yhteensä 35 209 330 euroa. Nämä korkotuotot jakautuivat seuraavasti:

Kuvaus: 2014 2013 Käteisvarojen ja muiden rahavarojen korkotuotot 267 136,21 208 412,77 Lyhytaikaisista talletuksista saadut korot 266 031,63 205 694,91 Lyhytaikaisten talletusten kertyneiden korkojen muutos –2 802,56 –10 794,39 Käyttötilien korot 3 907,14 13 512,25 Myytävissä olevien sijoitusten korkotuotot 29 274 967,00 31 299 159,53 Saadut korot – myytävissä olevien sijoitusten salkku 32 894 240,86 36 599 210,68 Kertyneiden korkojen muutos – myytävissä olevien sijoitusten salkku –2 303 550,35 –2 642 922,24 Arvonkorotus/arvonalennus –1 315 723,51 –2 657 128,91 Arvopapereiden lainaksi antamisesta saadut tulot 99 651,26 83 827,76 Rahoitusvarojen toteutuneet myyntivoitot 1 162 566,88 1 364 029,81 Siirretyistä lainoista kertyneet korot 4 405 009,00 2 279 297,84 Rahaston rahoitusomaisuuden sijoittamisesta saadut korot 35 209 330,35 35 234 727,71

3.2.4.Toiminnan tuotot ja kulut

Toiminnan tuloksena oli 1 253 614 euron alijäämä, johon vaikuttivat EIP:n hallinnointipalkkiot (844 873 euroa), muut toimintakulut (170 678 euroa), ulkoisen tilintarkastuksen palkkiot (39 500 euroa), realisoitumattomat kurssivoitot siirretyistä lainoista (263 355 euroa) ja EIP:n kertyneet takaisinperintämaksut (461 918 euroa).

4.Rahaston sitoumukset

Rahaston sitoumuksilla tarkoitetaan kaikkia rahastolla olevia taloudellisia sitoumuksia.

4.1.Maksulaiminlyöntien seurauksena suoritetut maksut

Rahastolle maksulaiminlyöntien vuoksi esitetyt takausvaateet

Syyrian tilanteen heikennyttyä ulkoasiainneuvosto, Euroopan parlamentti ja neuvosto tekivät vuonna 2011 joitakin Syyriaa koskevia päätöksiä. Ne kielsivät varsinkin nykyisiin lainasopimuksiin liittyvät EIP:n maksut ja keskeyttivät valtion hankkeisiin Syyriassa liittyvät, EIP:n teknistä apua koskevat sopimukset. Kyseinen päätös on sittemmin vahvistettu 1. joulukuuta 2011 annetulla neuvoston päätöksellä 2011/782/YUTP ja 18. tammikuuta 2012 annetulla neuvoston asetuksella (EU) N:o 36/2012.

Tämän seurauksena EIP ei ole toukokuun 2011 jälkeen toteuttanut uusia rahoitustoimia ja kaikki käynnissä olevat maksut ja teknisen avun palvelut Syyrian arabitasavallalle ovat olleet toistaiseksi keskeytettyinä marraskuusta 2011.

Vaikka Syyria on menneinä vuosina maksanut lainojaan keskuspankille täysimääräisesti ja ajoissa, EIP:llä on ollut marraskuusta 2011 lähtien erääntyneitä valtionlainasaatavia Syyrialta. Tämän vuoksi EIP on sen ja EU:n välisen takuusopimuksen mukaisesti turvautunut EU:n takuurahastoon 21 kertaa 31. joulukuuta 2014 mennessä. Rahastosta on maksettu kaikkiaan 165 miljoonaa euroa. Kolme viimeisintä vaadetta (22 miljoonaa euroa) erääntyvät vuoden 2015 ensimmäisellä neljänneksellä.

Raportointipäivän jälkeiset tapahtumat